Micheil Korkia

Micheilis Korkija (, , 1948 m. rugsėjo 10 d. – 2004 m. vasario 7 d.) – buvęs Gruzijos krepšininkas ir treneris, rungtyniavęs Tbilisio „Dinamo“ klube ir TSRS rinktinėje.

 Karjera 
M. Korkija prisijungė prie Tbilisio „Dinamo“ komandos būdamas 17 metų, kurioje jis rungtyniavo visą karjerą.

1968 m. jis tapo TSRS krepšinio lygos čempionu, o 1969 m. – TSRS krepšinio taurės.

1980 m., baigus karjerą, jis tapo Tbilisio „Dinamo“ vyr. treneriu, o 1982 m. jis tapo Maskvos „Dinamo“ vyr. treneriu.

 Nacionalinė rinktinė 
M. Korkija atstovavo TSRS jaunimo krepšinio rinktinei 1966 m. jaunimo iki 18 metų Europos čempionate, kuriame iškovojo auksą.

1970 m. jis buvo pakviestas atstovauti TSRS vyrų krepšinio rinktinei. 1972 m. tapo vasaros olimpinių žaidynių čempionu, o 1976 m. iškovojo bronzos medalį. 1971 m. tapo Europos krepšinio čempionu.

1973 m. pavasarį begrįžtant iš vykusių rungtynių JAV, oro uoste buvo sugautas gabenant kontrabandą. Už nusižengimą Korkija buvo pašalintas iš TSRS vyrų krepšinio rinktinės iki 1975 m. Grįžęs į rinktinę, 1975 ir 1977 m. tapo Europos krepšinio vicečempionu.http://www.biograph.ru/index.php/whoiswho/2/2305-korkiyam

 Asmeninis gyvenimas 
M. Korkija yra žymaus Gruzijos krepšininko ir trenerio Otaro Korkijos sūnėnas ir Tbilisio „Dinamo“ krepšininko Nodaro Korkijos pusbrolis.https://web.archive.org/web/20201128221704/https://tbilisi.media/tbilisi-week/46998-neumirayushhaya-legenda-gruzinskogo-basketbola/

1983 m. krepšininkas buvo pasodintas į kalėjimą 4 metams, dėl neteisėtos verslumo veiklos.

Micheilis Korkija mirė 2004 m., dėl širdies nepakankamumo ir buvo palaidotas Tbilisyje.https://www.sovsport.ru/basketball/articles/165058-svetloe-v-moej-zhizni-pobeda-v-mjunhene-i-vyhod-iz-tjurmy-tak-govoril-znamenityj-basketbolist-mihail-korkija

 Pasiekimai 

 TSRS krepšinio lygos čempionas (1968 m.)
 TSRS krepšinio taurės čempionas (1969 m.)

 Išnašos 

Kategorija:Gruzijos krepšininkai
Kategorija:TSRS olimpiečiai
Kategorija:Krepšinio treneriai